**STEVE JOBS**

***„Chci rozezvučet vesmír.“***

Steven Paul Jobs sa narodil 24. februára 1955 v San Francisco, krátko po pôrode ho adoptovali Paul a Clara Jobsoví. Vysokoškolské štúdium neukončil, býval u svojich kamarátov, na jedlo si zarábal odovzdávaním fľašiek od coca-coly. V roku 1991 sa oženil, mal 3 deti a dcéru z predchádzajúceho vzťahu. Zomrel 5. októbra 2011 v Palo Alto v Kalifornii.

Steve Jobs sa stal významnou osobnosťou počítačového priemyslu. Už v roku 1976 založil spoločnosť Apple spolu so Stevom Wozniakom s cieľom popularizovať koncept domácich osobných počítačov. Neskôr ako jeden z prvých rozpoznal obchodný potenciál grafického používateľského rozhrania vyvíjaného v laboratóriách firmy Xerox, ktorý bol ovládaný pomocou počítačovej myši. V roku 1984 presadil tieto technológie do počítača Apple Macintosh. V roku 1985 ho zo spoločnosti Apple vyhodili. Steve Jobs si založil technologicky vyspelú počítačovú firmu NeXT. Nebola však komerčne veľmi úspešná a stagnovala. V roku 1996 ju odkúpila spoločnosť Apple Inc. a Steve Jobs sa opäť vrátil do jej vedenia.

Od roku 1986 bol Jobs tiež hlavným výkonným riaditeľom a väčšinovým majiteľom spoločnosti Pixar, ktorá sa zaoberá produkciou počítačovo-animovaných celovečerných filmov. Prvým vyrobeným filmom bol „Toy Story“, pri ktorom Steve Jobs pôsobil ako výkonný producent. Firmu Pixar v roku 2006 predal spoločnosti Disney za 7,4 miliardy dolárov, čím Jobs získal 7 % akcií Disney a stal sa najväčším jednotlivým akcionárom s miestom v predstavenstve spoločnosti.

Steve Jobs sa vyznačoval svojím manažérskym štýlom, ale predovšetkým boli známe jeho rečnícke schopnosti. Keď mal ideu, dokázal o jej úspechu presvedčiť veľa ľudí. Dokázal vycítiť momentálne potreby na trhu, kládol veľký dôraz na jednoduchosť používania, dbal na desing, ktorým zákazníkom dával pocit výnimočnosti. Na týchto faktoroch stál úspech jeho obchodnej stratégie.

Jobs sa chcel podieľať na všetkom, čo sa dialo v spoločnosti Apple, chcel mať pod kontrolou každý jeden proces, čím sa stal centrom pomyselného kolesa a jednotlivé oddelenia a manažéri lúčmi tohto kolesa. Počas jeho vedenia spoločnosť výrazne zvýšila predaj najmä vďaka úspechom modelov počítača iMac, prehrávača iPod, mobilného telefónu iPhone a tabletu iPad. Za tieto produkty nazval Jobs svojich zamestnancov za „skutočných umelcov“. Spoločnosť Apple sa stala najväčšou svetovou firmou.

Steve Jobs získal v roku 1985 ocenenie Národnej medaily za technológiu a inovácie a v roku 2012 ocenenie Grammy Trustees Award.

Steve Jobs pôsobil v spoločnosti Apple do augusta roku 2011 ako výkonný riaditeľ spoločnosti, z postu odišiel kvôli kritickému zdravotnému stavu. V spoločnosti však aj naďalej zostával ako predseda predstavenstva.

Jobsovi v roku 2005 diagnostikovali rakovinu slinivky brušnej, chirurgický zákrok však odmietol a snažil sa s rakovinou bojovať pomocou alternatívnej medicíny. Svoje rozhodnutie však postupným zhoršujúcim sa zdravotným stavom oľutoval. V apríli 2009 podstúpil transplantáciu pečene, napriek tomu ochorenie postupovalo na ďalšie orgány. Svojej chorobe podľahol 5. októbra 2011.

Zdroj: https://cs.wikipedia.org/wiki/Steve\_Jobs